Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu on valmis julgeteks sammudeks,
et naabritega rahu edendada.
Oktoobris alanud palestiinlaste iisraellaste-vastane vägivallalaine
pussitamiste, tulistamiste ja rammimistega tõstis taas pead.
Egiptus edendab oma rahualgatust
Iisraeli-palestiinlaste soikus kõneluste taaskäivitamiseks.
Seoses Prantsuse rahualgatusega, mis püüab luua vundamenti
Iisraeli-palestiinlaste ummikus rahukõneluste käivitamiseks,
kohtus peaminister Netanyahu eile Jeruusalemmas
oma Prantsuse kolleegi Manuel Vallsiga.
Netanyahu tänas Vallsi ja Prantsuse presidenti Hollande'i
pühendumuse eest rahule,
kuid rõhutas, et seda ei saavutata rahvusvaheliste diktaatide
ja riikide katsetega otsustada juudiriigi julgeoleku üle.
Rahu tuleb Netanyahu sõnul vaid otseste kõneluste läbi ja alles siis,
kui palestiinlased on otsustanud juudiriiki tunnustada
ja mitte õpetada oma rahvale, et ühel päeval Iisraeli pole enam.
Arutasime rahuprotsessi palestiinlastega,
sh mõningaid ideid ja algatusi, mida tahame edendada
3. juuni Pariisi rahukonverentsi ettevalmistuste kontekstis
rahvusvahelise üldsuse mobiliseerimiseks ühes suunas,
milleks on rahu kahe riigi ja kahe rahva jaoks,
et luua soodsad tingimused otsestele kõnelustele
Iisraeli ja palestiinlaste vahel.
Knesseti suvepleenumi eilses avamiskõnes
teatas Netanyahu,
et on valmis julgeteks sammudeks rahu edendamisel Iisraeli naabritega.
Olen valmis julgeteks sammudeks meie naabritega,
teiste regionaalsete partnerite ja araabimaade abiga,
et ka nendega suhteid tihendada.
Palestiinlased saavad võimaluse oma riik luua,
kuid see peab olema demilitariseeritud
ja tunnustama Iisraeli juutide rahvusriigina.
Demilitariseerimise ja vastastikuse tunnustamise printsiibid
pole rahukõneluste eeltingimused.
Ma ei sea eeltingimusi. Vastupidi.
Usun, et vaid neid kaht printsiipi aktsepteerides
suudame leida eduka lahenduse poliitilistele kõnelustele.
Kuid see peab toimuma eeltingimusteta otsestel kõnelustel
ja ilma rahvusvaheliste diktaatideta.
Netanyahu mainis ka koalitsiooni laiendamise kõnelusi,
mis on tema sõnul võtmeks
Iisraeli väljakutsete ja võimalustega tegelemiseks.
Kindlustamaks meie võimet tegeleda väljakutsetega meie ees
ja ka erinevate võimalustega,
mida kritiseeritakse seoses muutusega geopoliitilises olukorras
erinevate suhtumiste tõttu erinevates araabiamaades
püüan kogu jõust valitsust laiendada.
Lubasin seda teha, kui valitsuse aasta eest moodustasime
ning jätkan neid püüdlusi võimalikult laia valitsuse loomiseks.
Uks on avatud kõigile, kes tahavad riigi heaks õla alla panna.
Meil on vaid üks, imeline riik,
mis vajab hoidmist ja edendamist.
Raportite väitel töötab Egiptus kulisside taga
diplomaatilise algatuse kallal Iisraeli- palestiinlaste konflikti lahendamiseks,
mis erinevalt Prantsuse omast
püüab tuua Iisraeli ja palestiinlaste juhte Kairosse
Egiptuse vahendatud otsestele kõnelustele.
President al-Sisi on teinud viimastel päevadel olulisi jõupingutusi
kohtumise organiseerimiseks peaminister Netanyahu
ja palestiinlaste presidendi Mahmoud Abbasi vahel.
Jeruusalemma ja Ramallah' vahel olevat Egiptuse kaudu kontakt loodud
kohtumise toimumiseks lähitulevikus.
Vaatamata sellele, et jõupingutused peavad alles realiseeruma,
on asjasse haaratud kõik vajalikud osapooled
ja ei Iisrael ega palestiinlased pole välistanud kohtumise võimalust.
Eelmine nädal kutsus al-Sisi Iisraeli ja palestiinlasi võimalust kasutama
ja vanale konfliktile lahendust leidma
nii Iisraeli kui palestiinlaste laste nimel.
Mullu oktoobris alanud palestiinlaste iisraellaste-vastane vägivallalaine
pussitamiste, tulistamiste ja rammimistega tõstis taas pead.
Noaga palestiinlanna
tormas Põhja-Jeruusalemmas piiripunktis piiripolitseinike suunas.
Politsei sõnul oli tegu pussitamiskatsega.
Kohalviibinud üksused avasid ründaja pihta tule ja too hukkus.
Palestiinlanna isikut pole seni õnnestunud tuvastada.
Iisraellaste seas vigastusi polnud.
Alates oktoobrist on palestiinlased tapnud 28 iisraellast
ja kaks Iisraelis viibinud USA kodanikku.
Rünnakukatsetel iisraellaste vastu
on tapetud ca 134 palestiinlast
ja 61 palestiinlast on hukkunud
vägivaldsetes kokkupõrgetes Iisraeli julgeolekujõududega.
Saksamaa kantsler Merkel kutsus uuele globaalsele konsensusele
humanitaarprintsiipide osas.
Merkel ütles Türgi pealinnas Istanbulis toimunud humanitaarkohtumisel,
et rünnakud haiglate vastu Jeemenis ja Süürias
on jultunud inimõiguste lepingute rikkumine.
Mida me vajame?
Esmalt uut globaalset konsensust humanitaarprintsiipide suhtes.
On tegelikult katastroof,
et peame rääkima rahvusvahelise õiguse täitmisest.
Ikka veel näeme Süürias, Jeemenis ja teistes riikides,
et süstemaatiliselt rünnatakse haiglaid hävitatakse tervisekeskusi
ja hukkuvad arstid.
See on humanitaarprintsiipide jultunud rikkumine.
Türgi presidendi Erdogani sõnul
ootab Türgi rahvusvaheliselt üldsuselt paremat lähenemist
põgenikega tegelemise koorma jagamisel. Ta kordas fakti,
et Türgi on suurimat põgenikearvu võõrustav riik maailmas.
Türgi on riik,
kes võõrustab suurimat põgenikearvu maailmas.
Usun, et teate,
millise koorma see meile on tekitanud.
Samas pole Türgi saanud selleks
rahvusvaheliselt üldsuselt piisavalt abi.
Ootame õiglasemat lahendust põgenikega seotud koorma jagamisel.
Türgi sõnul on nad Süüria sõja algusest andnud peavarju
ca 3 mln Süüria põgenikule, mis on nõudnud ligi 10 mlrd USD.
Istanbuli 2-päevane kohtumine püüab leida paremat vastust
põgenikekriisile, mis on ÜRO sõnul tõsiseim pärast Teist Maailmasõda.
Abivajajaid on praegu 130 miljonit.
Kohtumisel püütakse mobiliseerida ressursse
ja ühendada maailma juhte erinevate küsimuste osas,
nagu kodu kaotanud tsiviilelanikud ja rahvusvahelise õiguse järgimine.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri